hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Արամայիսը զոհվել է հակառակորդի հետ դեմ առ դեմ մարտի ժամանակ | Forrights.am
Երեւանի Խրիմյան Հայրիկի անվան թիվ 10 հիմնական դպրոցի լսարաններից  մեկը  մարտի 10-ին անվանակոչվեց արցախյան երկրորդ պատերազմում զոհված Արամայիս Թադեւոսյանի անունով:
Արամայիսը`Միշոն,  թեեւ ընդամենը մեկ տարի է ուսանել այդ դպրոցում` Ռուսաստանից  ընտանիքով  Հայաստան տեղափոխվելուց  հետո, սակայն լուսավոր եւ անմոռաց  հուշեր է թողել  այնտեղ: Ըստ ուսուցիչների`Արամայիսի մեկ տարվա ուսանելը տասը տարվա հուշեր է պարգեւել  իրենց, քանի որ նրա հետ կարելի էր խոսել տարբեր թեմաներով, օժտված էր հումորով:
Արամայիսի ուսուցիչները հիշում են, որ նա բավականին ազատ երիտասարդ էր, բանիմաց եւ  հետաքրքրասեր էր:
Արամայիսի դասղեկը եւ պատմություն ուսուցչուհին`Լուսինե Համբարձումյանը, պատմում է, որ մի անգամ հարցում է արել, թղթեր բաժանել իր աշակերտներին, թե ինչպես են իրենց պատկերացնում տասը տարի անց, ին չ են ուզում դառնալ: Եվ Արամայիսն այդ հարցմանը պատասխանել է. «Անհատ ձեռներեց եւ ֆիլանտրոպ»:
Նախքան զինծառայության մեկնելը Արամայիսն ուսանել է Գ. Վ. Պլեխանովի անվան ՌԴ տնտեսագիտական համալսարանի քոլեջի երեւանյան մասնաճյուղում:  Սկզբում  ծառայել է Ներքին Հորաթաղում, իսկ երբ սկսվել է պատերազմը, նրան տարել են Վարանդա: Այնտեղ էլ հոկտեմբերի 14-ին Արամայիսը զոհվում  է հակառակորդի հետ դեմ առ դեմ մարտի ժամանակ: Այդ ընթացքում նա խոցել է հակառակորդի  մեծաթիվ  զինտեխնիկա եւ մարդուժ`մինչեւ վերջին պահը չլքելով դիրքերը:
Արամայիսի աճյունը գտել են շատ ուշ, երկար որոնումներից հետո 2021թ. մարտի 10-ին: Նրան հուղարկավորել են  «Եռաբլուր »  զինվորական պանթեոնում, հետմահու արժանացրել  «Մարտական խաչ » երկրորդ եւ առաջին աստիճանի  շքանշանների:
Լուսինե Համբարձումյանը,  պատմում է, որ նրան հաջողվել է արագ հաշվարկներ անել, մեկ հաշվարկով  հրանոթը գործածել եւ օգնել հրամանատարին: Արամայիսը մարտական գործողություններին մասնակցել է տասը հոգանոց ջոկատի կազմում:
Մայրը`Ջուլյա Թադեւոսյանը,  չի հիշում, թե ինչ ապրումներ է ունեցել պատերազմի բոթը լսելուց հետո: Իսկ մինչեւ որդու զոհվելը նրա հետ խոսելիս չի պատկերացրել, թե ինչ թեժ մարտեր են ընթանում, քանի որ որդին  հավաստիացրել է, թե ամեն ինչ լավ է, անհանգստանալու կարիք չկա:
…Իսկ Խրիմյան Հայրիկի անվան թիվ 10 հիմնական դպրոցի աշակերտներն, ամեն օր մտնելով Արամայիս Թադեւոսյանի լսարան, կկարդան հետեւյալ տողերը`Արամայիս Թադեւոսյան
Ու մեկ էլ` «Կարոտ կա`երկրից երկիր,
կարոտ էլ  կա` երկրից երկինք »:
Նախորդ նյութըԱՄՆ-ն մտադիր է Ուկրաինային ավելի քան 1 մլրդ դոլարի ռազմական օգնություն տրամադրել․ WSJ
Հաջորդ նյութըԱդրբեջանական կողմն այսօր սկսել է վնասված գազատար խողովակի վերանորոգման աշխատանքները
Հայտնի են Հադրութում զոհված 73 զինծառայողների գործով մեղադրյալների անունները
«Պարտադիր չէ միայն զենքով կռվել ռազմի դաշտոււմ»․փոխգնդապետի որդի
Բարեգործական հիմնադրամ` ի հիշատակ զոհված որդու
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Հայաստանում մեկ շաբաթում գրանցվել է Covid-19-ի 1431 դեպք. մահացել է 4...
«Նուբարաշեն» ՔԿՀ-ում դատապարտյալ է մահացել
Edit with Live CSS
Write CSS OR LESS and hit save. CTRL + SPACE for auto-complete.